**Tudnivalók az Analízis II. vizsgához**

1. A vizsgára az jöhet, aki a félévközi követelményeket teljesítette, és a Neptun-ban van aláírása.
2. A vizsgát megelőző nap **déli 12 órakor** a feliratkozás-lejelentkezés lezárul. Aki igazolatlanul marad távol, egy vizsgalehetőséget elhasznál – bár jegyet nem kap rá.

**A vizsga menete**

1. A vizsga napján, a kezdés előtt osztjuk be a vizsgázók sorrendjét. Egyéni kéréseket igyekszem figyelembe venni. Ez hozzávetőleges becslés lesz. Kérek mindenkit, hogy legyen a közelben.
2. A vizsgázó a tételjegyzékből egy tételt húz majd. El kell mondani a felsorolt fogalmakat, tételeket, alapvető összefüggéseket. Ez a **közepes** szint.
3. A vizsga során egy **komplex függvénytani feladat megoldását** is fogom kérdezni.
4. A **jó és jeles** jegyekhez tudni kell az **előadáson elhangzott bizonyításokat is.**
5. A tételek kidolgozására kb. 30-40 perc áll rendelkezésre, ez írásban történik. A vázlat alapján azt kell elmondani, amire külön rákérdezek.
6. A tételjegyzékben bizonyos definíciók, tételek **vastag betűvel** vannak felsorolva. Ezek ismerete **kötelező**. Aki nem tudja, elégtelen vizsgajegyet kap. A vastag betűs részek ismerete **nem elegendő.**
7. Sikeres szóbeli vizsga esetén a Matematikai Analízis II. érdemjegy a vizsgajegy és a virtuális gyakorlati jegy átlaga lesz.

2016. május 17.

*A tananyag megtanulásához erőfeszítés kell. Ingyen nem kapja senki. Szánjanak rá* elegendő *időt.*

*A tételsor csak* ***21*** *tételből áll – de* nem *még kevesebből... Aki egy tételt nem tud – sajnos kihúzhatja.*

*Kívánom, hogy sok örömet (is) találjanak a felkészülésben. Biztos vagyok benne, hogy jó befektetés lesz.*